РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број:06-2/207-21

19. мај 2021. године

Б е о г р а д

ЗАПИСНИК

СА 29. СЕДНИЦЕ ОДБОРА ЗА АДМИНИСТРАТИВНО-БУЏЕТСКA И МАНДАТНО-ИМУНИТЕТСКА ПИТАЊА, ОДРЖАНЕ 19. МАЈА 2021. ГОДИНЕ

 Седница је почела у 11,00 часова.

 Седници је, сагласно члану 70. став 1. алинеја прва Пословника Народне скупштине, председавао др Александар Мартиновић, председник Одбора.

 Седници су присуствовали чланови Одбора: Адам Шукало, Бранимир Спасић, Дарко Лакетић, Лука Кебара, Ивана Николић, Мирослав Кондић и Сандра Божић.

Седници су присуствовали заменици чланова Одбора: Виолета Оцокољић, заменик Верољуба Матића, члана Одбора, Дијана Радовић, заменик Ђорђа Милићевића, члана Одбора, Нина Павићевић, заменик Угљеше Марковића, члана Одбора, Жељко Томић, заменик Марине Рагуш, члана Одбора и Сања Јефић Бранковић, заменик Бранимира Јовановића члана Одбора.

Виктор Јевтовић, заменик Драгане Баришић, члана Одбора, је приступио седници по усвајању Дневног реда.

 Седници нису присуствовали чланови Одбора: Верољуб Матић, Драгана Баришић, Небојша Бакарец, Ђорђе Милићевић, Угљеша Марковић, Марина Рагуш, Мира Петровић, Бранимир Јовановић и Шаип Камбери.

 На предлог председника, Одбор је једногласно утврдио следећи:

Д н е в н и р е д:

1. Разматрање оставки којe су на функцију народог посланика поднели Љубо Петровић (01 број:118-833/21 од 13. маја 2021. године) и проф. др Предраг Марковић (01 број 118-865/21 од 19. маја 2021. године).

**Прва тачка дневног реда:** Разматрање оставки којe су на функцију народог посланика поднели Љубо Петровић и проф. др Предраг Марковић.

Имајући у виду поднете оставке, председник Одбора је предложио да Одбор Народној скупштини поднесе извештај о наступању случаја из члана 88. став 1. тачка 2. Закона о избору народних посланика у коме се наводи оставка као један од разлога за престанак мандата народном посланику пре истека времена на које је изабран, с предлогом да Народна скупштина констатује престанак мандата именованом народном посланику.

Председник Одбора је предложио да у извештају буде одређен председник Одбора за известиоца на седници Народне скупштине.

 Дискусије није било.

 Одбор је, на предлог председника, једногласно усвојио и Народној скупштини поднео следећи

И З В Е Ш Т А Ј

 Одбор је утврдио да је подношењем оставки народних посланика Љуба Петровића и проф. др Предрага Марковића, изабраних са Изборне листе „ИВИЦА ДАЧИЋ – „Социјалистичка партија Србије (СПС), Јединствена Србија (ЈС) – Драган Марковић Палма“, наступио случај из члана 88. став 1. тачка 2. Закона о избору народних посланика, у коме се подношење оставке наводи као један од разлога за престанак мандата народном посланику пре истека времена на које је изабран, те предлаже да Народна скупштина, у смислу члана 88. ст. 3. и 4. истог закона, констатује престанак мандата именованом народном посланику.

На тај начин омогућава се избор новог народног посланика, путем додељивања мандата другим кандидатима са наведене изборне листе, у складу са чланом 92. Закона о избору народних посланика.

За известиоца Одбора на седници Народне скупштине одређен је др Александар Мартиновић, председник Одбора.

Председник Одбора је известио присутне чланове и заменике чланова Одбора, да ће у току поподнева бити одржана седница Републичке изборне комисије, те да ће уколико Републичка изборна комисија достави материјал на време, Одбор одржати још једну седницу у току поподнева или наредног дана, ујутру. О термину одржавања седнице благовремено ће бити обавештени чланови Одбора, нагласио је председник Одбора.

Седница је завршена у 11,05 часова.

Саставни део овог записника чини обрађени тонски снимак седнице Одбора.

СЕКРЕТАР ПРЕДСЕДНИК

 Светлана Дедић др Александар Мартиновић